Përdoruesi:Multichill

Enver Beqiri , Prof. Mr.sc., lindi më 7 mars të vitit 1933, ishte Drejtori i parë shqiptar i Shkollës së Lartë Ekonomike në Pejë, synimi në rang të kakultetit, i cili e kishte mbajtur këtë post në tre mandate jo të njëpasnjëshme, profesor i cili është pensionuar në vitin 1990, pas shërbimit të suksesshëm 40-vjeçar. Prof. Enver Beqiri vdiq më 9 shtator të vitit 2003.

Shkollën fillore dhe Gjimnazin e kreu në Pejë. Pas kësaj regjistroi studimet në Universitetin e Beogradit. Ishte i punësuar si mësues në Shkollën fillore në Deçan, e pastaj kaloi në punët Administrative si Sekretar në Këshillin Komunal në Pejë. Në atë kohë ishte pjesëmarrës në punimin e elaboratit për themelimin e Shkollës së Lartë Ekonomike-Komerciale në Pejë, i cili elaborat është realizuar në vitin 1960. Në këtë mënyrë, Enver Beqiri bëhet punëtori i parë i kësaj shkolle të posa hapur dhe në fillim mbulon vendin e punës Sekretar i shkollës. Është i evidencuar me numër rendor 1 (një) në Librin amëz të punëtorëve të Shkollës. Kjo është edhe arsyeja që së pari shkruajmë për biografinë e Enver Beqirit.

Në ndërkohë, Enver Beqiri diplomon në Fakultetin Ekonomik të Universitetit të Prishtinës dhe më vonë edhe magjistron në Universitetin e Beogradit. Në vitin 1984 në Universitetin e Mariborit në Slloveni i është lejuar disertacioni i doktoranturës me titull: “Roli i marketingut në ekspansionin e organizimit të ekonomisë së tregut në Kosovë”, të cilin e përgatiti në 450 faqe, por nuk arriti që ta mbrojë për shkak të pengesave shëndetësore.

Gjatë karrierës së tij të susksesshme të profesorit universitar, Enver Beqiri ka ligjëruar lëndët mësimore:
 * Organizimi i ndërmarrjes,
 * Bazat e mbrojtjes popullore I dhe II,
 * Analiza afariste e ndërmarrjes.

Mr.sc. Enver Beqiri ka përgatitur dhe botuar dispensat për studentë:
 * Organizimi i ndërmarrjes I, 160 fq., SHLEK, Pejë, 1975
 * Organizimi i ndërmarrjes II, 142 fq., SHLEK, Pejë, 1976
 * Organizimi i ndërmarrjes III, 121 fq., SHLEK, Pejë, 1975
 * Analiza afariste në ndërmarrje I, 360 fq., SHLEK, Pejë, 1980
 * Analiza afariste në ndërmarrje II, 335 fq. SHLEK, Pejë, 1981

Poashtu i është botuar edhe libri universitar:
 * “Organizimi OPB”, 425 fq., SHLEK Pejë, 1979

Mr.sc. Enver Beqiri ka marrë pjesë në shumë seminare dhe tubime shkencore brenda dhe jashtë vendit. Ka qenë drejtor i sukseshëm i Shkollës së Lartë Ekonomike për tre mandate dhe ka merita të mëdha për hapjen dhe suksesin e Shkollës së Lartë Ekonomike në Pejë.